ખોદકામથી પ્રાપ્ત થયેલ પુરાવા અને પૌરાણિક અવશેષોના વિશ્ર્લેષણથી ભારતીય પુરાતત્ત્વ સર્વેક્ષણ વિભાગ એ નિર્ણય પર પહોંચ્યું કે બાબરી મસ્જિદની નીચે એક મંદિર હતું. અલ્હાબાદ ઉચ્ચ ન્યાયાલયની લખનૌ બેન્ચ પણ આ જ નિર્ણય પર પહોંચી. ખોદકામને નિષ્પક્ષ રાખવા માટે કુલ ૧૩૭ શ્રમિકોમાં ૫૨ મુસલમાનો પણ હતા. બાબરી મસ્જિદ એક્શન કમિટીના પ્રતિનિધિ તરીકે સૂરજભાણ મંડલ, સુપ્રિયા વર્મા, જયા મેનન વગેરે ઉપરાંત અલ્હાબાદ હાઇકોર્ટના એક મેજિસ્ટ્રેટ પણ સામેલ હતા. ખોદકામને આનાથી વધારે કેટલું નિષ્પક્ષ બનાવી શકાય ? હાઈકોર્ટનો ચુકાદો આવ્યા બાદ પણ ડાબેરી ઇતિહાસકારો પોતાની ભૂલ સ્વીકારવા તૈયાર ન થયા. તેનું મુખ્ય કારણ એ હતું કે તેમણે બાબરી મસ્જિદ એક્શન કમિટીના પ્રતિનિધિ રૂપે ખોદકામમાં ભાગ લીધો હતો. તેમાંથી ત્રણ-ચારને જ ટેક્નિકલ દૃષ્ટિએ પુરાતત્ત્વમાં ખબર પડતી હતી.